ફેસબુક મુજબ આ પ્રોફેસરે તમામ યૂજર્સનો ડેટા કેમ્બ્રિજ એનાલિટિક્સને આપ્યો જે એમની શરતોનું ઉલ્લંઘન હતું. આ અહેવાલ મળતાની સાથે જ ફેસબુકના શેરમાં 7 ટકાનો કડાકો નોંધાયો હતો. શરતોમાં ઉલ્લંઘનના મામલાની જાણકારી ફેસબુકને 2015માં મળી હતી, જે બાદ ફેસબુકે પ્રોફેસરનું એક્સેસ રોકી દીધું હતું અને કેમ્બ્રિજને પોતાની સિસ્ટમમાંથી ડેટા ડિલિટ કર્યો હોવાનું કન્ફર્મેશન માગ્યું હતું. ગત શુક્રવારે કેમ્બ્રિજને પોતાની સિસ્ટમમાંથી હટાવતા ફેસબુકે સ્પષ્ટતા કરી કે, કેમ્બ્રિજે યૂજર્સ ડેટા ડિલિટ ન કર્યા હોવાનું માલુમ પડ્યું. જ્યારે શનિવારે કેમ્બ્રિજે કહ્યું હતું કે એમની પાસે યૂજર્સ ડેટાનો એક્સેસ નથી. કહ્યું કે આ મામલાના સમાધાન માટે ફેસબુક સાથે વાતચીત થઇ રહી છે.